FK Šilas

**Kazlų Rūdos futbolo klubas „Šilas“** (arba ***Kazlų Rūdos „Šilas“, FK „Šilas“***) – Lietuvos futbolo klubas iš Kazlų Rūdos. 2022 m. prisijungė prie Marijampolė City ir tapo šio klubo dalimi.

## Istorija

Futbolo klubo ištakos siekia 1940 m., kai miestelyje buvo įkurtas futbolo klubas "Ąžuolas". Vėlesniais metais ekipos pavadinimas ne kartą keitėsi. Žaisdavo žemesnių pakopų pirmenybėse ir negalėjo pasigirti dideliais laimėjimais.

### Pirma lyga

Nuo 2013 m. žaidė Pirmoje lygoje ir pagal užimamas vietas buvo vienas iš lyderių. 2016 m. klubas tapo Pirmos lygos nugalėtojais ir iškovojo teisę žaisti A lygoje. 2017 m. ruošėsi A lygos sezonui. "Žiemos taurės 2017" turnyre po pralaimėjimo Latvijos Metta/LU klubui susilaukė įtarimų dėl nesąžiningo žaidimo. Pradėtas tyrimas dėl galimų sąžiningo žaidimo principų pažeidimų, po kurio skirtos nuobaudos treneriams ir žaidėjams.

### Antra lyga

2017 m. vasario 24 d. LFF informavo, kad buvo gautas oficialus Kazlų Rūdos futbolo klubo „Šilas“ raštas, kuriame klubo vadovybės vardu informuojama apie tai, kad „atsiradus finansiniams sunkumams komanda nedalyvaus šių metų A lygos čempionate“. 2017 m. kovo viduryje pranešta, kad klubas varžysis II lygoje. Šiame lygmenyje sezonas klostėsi sunkiai. Jaunimas iškovojo vos septynis taškus ir iš dešimties dalyvių liko paskutinėje vietoje.

2018 m. sezonas Antroje lygoje kostėsi sėkmingai. Ilgą laiką komanda pirmavo, tik sezono pabaigoje prarado svarbius taškus ir pasibaigus pirmenybėms turėjo surinkę vienodai taškų su Kauno „Hegelmann Litauen“. Buvo žaidžiamos papildomos rungtynės. Jos buvo sužaistos lapkričio 24 d. Kauno „Hegelmann Litauen“ nugalėjo varžovus rezultatu 4-3 ir tapo Antros lygos, Pietų zonos nugalėtojais. 

2019 m. sezone komanda pirmoje sezono pusėje neįsitvirtino tarp lyderių, tačiau antroje, pasistiprino Big Benu ir sėkmingai rinkosi taškus. Sužaidus visas 24 rungtynes tapo pirmenybių lyderiais, tačiau Kauno Žalgiris B, buvo sužaidę net keturiomis rungtynėmis mažiau. Atkeltas rungtynes kauniečiai sužaidė neprarasdami taškų ir vos vienu tašku išsiveržė į pirmą vietą. Kazlųrūdiškių ekipa nukrito į antrą poziciją.

2020 m. komanda žaidė Antroje lygoje. 2020 m. rugpjūčio 15 d. pasiekė įspūdingą pergalę rezultatu 18:1 prieš FK Vidzgiris. Sezono pabaigoje turėjo persvarą prieš artimiausius persekiotojus ir tapo Antros lygos, Pietų zonos nugalėtojais.

### Pirma lyga

2021 m. sėkmingai licencijavosi ir žaidė Pirmoje lygoje. 2021 m. liepos mėn. VŠĮ „Kazlų Rūdos futbolas“ prezidentas Giedrius Augustinas Kvietkauskas, išsakė nuomonę, kad susidaro toks įspūdis, kad rajono meras Mantas Varaška turi prieš „Šilo“ klubą nusistatymą, kurio jis neslepia. Galutinėje komandų rikiuotėje ekipa liko trečia iš keturiolikos dalyvių. Po sezono komandos vyr. treneris Gediminas Jarmalavičius davė interviu ir jame pasidžiaugė pasiektu rezultatu.

Po nesutarimų su Kazlų Rūdos savivaldybe dėl finansinės paramos, 2021 m. lapkričio mėn. pasirodė pranešimai, kad klubas, galimai kraustosi į Prienus. Galiausiai, 2022 m. balandžio mėn., klubas sulaukė palaikymo iš marijampoliečio Žydrūno Buzo, ir prisijungė prie Marijampolė City klubo. FK Šilas jau turėjo 2022 m. Pirmos lygos licenciją (po apeliacijos), tuo tarpu Marijampolė City nežaidė jokiose LFF pirmenybėse. Naujai susijungusi komanda rungtyniavo 2022 m. Pirmoje lygoje su FK Šilas licencija. Balandžio 19 d. LFF oficialiai leido pakeisti komandos pavadinimą į Marijampolė City. 

## Emblema

ŠILAS FK s.logo.png|Emblema 2011–2012 m.
ŠILAS Kazlų Rūda logotipas.png|Dabartinis logotipas


## Apranga
* 2021 m. ekipa dėvėjo Joma firmos sportines aprangas.
* Namuose rungtyniauja žalia apranga: žali marškinėliai, šortai ir kojinės.
* Svetur žaidė geltona apranga: geltoni marškinėliai, šortai ir kojinės.
* Ankstesniais metais svetur rungtyniavo juoda apranga.

## Treneriai
* Saulius Vikertas, oficialiai iki 2016 sausio mėnesio, tačiau ir toliau liko trenerių štabe 
* Gediminas Jarmalavičius, nuo 2016 pradžios 
* Saulius Vikertas, nuo 2017 m.
* Gediminas Jarmalavičius

## Sezonai

|}
|}

|}

|}

## Sudėtis
*Atnaujinta: *

 ✔️
 ✔️
 ✔️
|-----
! colspan="9" bgcolor="#B0D3FB" align="left" |
|----- bgcolor="#DFEDFD" 
 ✔️
 ✔️
 ✔️
 ✔️
 ✔️
 ?
 ✔️
 ✔️
 ✔️
 ✔️
 ✔️
 ✔️
 ✔️
 ✔️
 ✔️
 ✔️
 ✔️
 ✔️ 	(Ilya Tsyvilka)

## Dubleriai

2015 m. suburta dublerių ekipa vadinosi Šilas B. 2016 m. dalyvavo II lygos Pietų zonos pirmenybėse. 2017 m. pagrindinei komandai pasitraukus į II lygą, B komanda buvo išformuota.

## Žymūs žaidėjai
*  Ričardas Beniušis (2015–17; 2019-2021 m.);
*  Audrius Veikutis (2013–2014 m.);
*  Kirilas Siličius, saugas, (2021 m.)

## Šaltiniai

## Nuorodos
* FK Šilas Facebook paskyra
* SofaScore
* FlashScore 
* Pirma lyga (1lyga.lt)
* Transfermarkt
* Globalsportsarchive
* [ futbolinis.lt svetainėje]
* lietuvosfutbolas.lt 
* lietuvosfurbolas.lt  (2021 m. Pirma lyga)
* SOCCERWAY (apie klubą)
* SOCCERWAY (2021 m. Pirma lyga)